Gabriele o Etela Maria _ Dithuto Tsa Bibele Tsa Bana
Elizabetha o ne a amana le morwetsana e mong ya bitswang Maria, ya neng a dula motseng wa Nazaretha o Galilea. Maria o ne a tlo nyalwa ke Josefa wa mmetli. Ha Elizabetha e le moimana wa dikgwedi tse tsheletseng, lengeloi Gabriele la tla ho Maria. La re: ‘Dumela Maria. Jehova o o hlohonolofaditse haholo.’ Maria ha aa ka a utlwisisa hore na seo se bolelang. Yaba Gabriele o re ho yena: ‘O tla emola mme o tswale mora, o tla mo reha lebitso la Jesu. E tla ba Morena. Mmuso wa hae o ke ke wa fela.’
Maria a re: ‘Empa ha ke a nyalwa. Nka ba le ngwana jwang?’ Gabriele a re: ‘Ha ho letho leo Jehova a ke keng a le kgona. Moya o halalelang o tla theohela hodima hao, mme o tla ba le mora. Mong ka wena Elizabetha le yena ke moimana.’ Yaba Maria o re: ‘Ke lekgabunyane la Jehova. E se eka ho ka etsahala seo o se buileng.’
“Jehova o entse ntho e nngwe le e nngwe eo a [thabelang] ho e etsa mahodimong le lefatsheng.”—Pesaleme ya 135:6